钦定古今图书集成/方舆汇编/职方典/第1080卷 > 兴化府城池考 府志
## 钦定古今图书集成/方舆汇编/职方典/第1080卷 > 兴化府城池考 府志

本府。〈莆田县附郭。〉

兴化府城池　即陈时置县地，初未设城。宋太平兴国八年，从转运使杨克让请，诏移游洋军治于莆田。“初筑子城以护官廨，周回二里三百一十步，拓土垣以环民居，版筑草刱，上覆以茅而已。宣和三年，始筑城，高一丈五尺，基厚半之，甃以砖甓，周回七里八十三步，引北涧水为壕。今小西湖及兼济河是。广一丈，深” 六尺，缭城而达于东南，与西南沟堑合，为门五：东曰“望海” ，西曰“肃清” ，南曰望仙，北曰“望京” ，东北曰“宁真” ，各建楼其上。绍定元年，城倾盗起，民无所恃，多溃去。邑人陈龙图宓倡议更筑，会知军王克恭、通判赵汝盥相继即世。三年，知军赵汝固疏于朝，赐祠牒五千助筑，未至而赵去，知军曾用虎继之，乃益市木石，核工徒，于是城始告成。周回千二百九十八丈八尺，高一丈八尺，表里石砌，覆以砖，称“完城。” 元至正十四年，同知关保因旧址重修。是后兵乱城陷者再。明洪武三年，本卫指挥李春复加葺缮。十二年，指挥程昇以增设军士，城隘难容，奏请辟城，许之。乃越旧壕，跨乌石山东下，历前埭、后埭，“与旧城合，延袤一十一里，周二千八百三十丈，基广一丈六尺，墙高一丈八尺，垛六尺，共高二丈四尺。表里砌以石，为垛二千九百六十有二” ，窝铺四十有九，敌台二十有七。为门四，东西仍旧名。南改曰“迎仙” ，北新开门改曰“拱辰” ，各建楼其上，废宁真门不用。门内各置兵马司，以盘诘出入。《水关》门二：东通舟楫，西低小栏，以石盾，仅容水入而已。城外壕池，左起东北隅，折而南，引寿溪水注之；右起西北隅，折而东，引木兰溪水注之。二水交合，共长一千七百七十丈，广二丈六尺，深一丈。西北负山，凿为旱壕，长五百九十三丈，广二丈六尺，深二丈。成化间，沙、尤寇发，祸延七郡。巡抚都御史张瑄莅莆，命郡卫同修城濬壕，及重建门楼。嘉靖三十七年，倭寇薄城下，守者射毙数，寇寻遁。于是分守万衣命增腰墙，高三尺，垛砌稍阔，增九百有十，筑二大敌台于城西北界，自是寇无宁岁。四十一年十一月，倭大集，环攻三旬，守困援绝，竟为伪卒内应。城陷，屠戮甚惨。据两阅月，复出而破崎头城、平海城，及知府易道谈至四顾，门楼焚毁，首为修复。又置城守器械，民始还集。已而郡人御史林涧疏请帑金至，于是巡抚谭纶据总兵戚继光议行令城外西北筑墙高七尺，北门至西水关筑土墙四百五十丈，西水关至西门筑石墙六百三十四丈五尺，添设敌台六座。时嘉靖四十三年也。隆庆元年，分守杨准以腰墙过高，每用卓凳立守不便，命知县徐执策设副阶于垛口。五年，分守阴武乡，命同知钱糓重新东北二门楼，改东门曰“镇海” ，西永清，南迎和，北仍拱辰。万历九年，知府陆通霄以城西北一隅，跨山腰之半，遗其高者于外。元至正己亥，寇实从城西门外射走守垣者。近壬戌之变，倭亦乘“此越入，此地利不可失也。” 于是申请院道重拓西北城垣，将高冈包围在内，长八十五丈五尺，高二丈，阔一丈，建敌楼一座，窝铺二座，方门二座，垛子一百。八十。二十九年，知县孙继有复申请院道修砌旧城。三十六年，知县何南金重修周回砌以砖石，楼堞副阶一新。四十一年，知府徐穆开濬城壕，四周六百馀丈，各深六尺。《外县》。

仙游县城池　，县置自唐，原未有城。宋绍兴十五年，知县陈致一始筑城。乾道间，知县赵绸作四门：东曰“九仙” ，西曰“甘泽” ，南曰“流庆” ，北曰“横翔。” 元至正十二年兵毁。明正德元年，寇扰县界，邑司徒郑纪请于御史韩廉，合藩、臬允筑土城。依议银二千四百馀两，檄通判汪凤翔督之，上覆以屋，寻圮。二年，知府张嵿支帑银千馀两，作石址包砖，未成去任。六年，佥事宗玺、视城知县范珪申请续修，郡尚书林俊记。嘉靖二年，知县萧弘鲁虑其未固，申请准酌议银二千四百三十九两有奇。四年，委典史苏廖客给银买石包砌。

环敌台二十八所，上覆以盖。因西北隅地势低下，高筑战楼一所，以壮守御，而用以旧砖作阑腰垛墙，督成三百六十六丈，馀犹以大功未集为惧。七年，巡按御史聂豹、参政侯位、副使郭持平督令通判王万年、知县刘进修复取所议银以完其工。八年落成。周回一千九十五丈，高二丈二尺六寸，垛五尺，广三丈六尺。改四门，东曰宾曦，西曰爱晓，南曰迎薰，北曰“拱极” ，郡知府叶观“记。” 四十二年十一月，倭乘破府馀焰，万众攻围，知县陈大有、典史陈贤与民死守五十五日。十二月二十六日，倭造吕公车迫城，危在呼吸。军门谭纶、总兵戚继光，提浙江兵来援，歼倭殆尽，城赖以全。给事中方万有“记。” 万历四十一年，知县徐观复增高东门楼以迎阳气，扁曰“朝阳至。”

皇清顺治乙未年正月初五城陷，垛垣堕坏。丙申年

分守苏弘祖重修“《招集》、抚恤，城增高五尺，内培土加厚二丈，筑马路二层，东门外稍迁北上，南门外稍迁西上，并三垛为一垛，而制度一新” 云。。